05/04/2010 | Administración LocalMunicipal
Mugardos
Imposibilidade de practicar a notificación a dona Claudina Rodríguez Solla da incoación de expediente de orde de execución

ANUNCIO Ignorándose o enderezo actual de Dna. Claudina Rodríguez Solla, polo presente notifícaselle, de conformidade co artigo 59.5 da Lei 30/92, de 26 de novembro, de réxime xurídico das administracións públicas e do procedemento administrativo común, a resolución da Alcaldía núm.182/2010, de data 23.03.2010, que a continuación se transcribe: “RESOLUCIÓN DA ALCALDÍA N.° 182/2010 Sr. alcalde-presidente accidental D. Jordi Alejandro Gavra Garulo DELEGACIÓN DE FUNCIÓNS R. A. 177/2010 DE 22.03.2010 Atendido o informe da arquitecta municipal de data 10.03.2010, no que se pon de manifesto que, xirada visita de inspección e dende a rúa á finca sita en r/ María, núm.7, referencia catastral 0326035NJ6102N, pódese apreciar que a porta de acceso ao inmoble e unha ventá da planta baixa están abertas, polo que existe un problema de salubridade e de seguridade. Atendido que pola arquitecta municipal accedeuse a unha vivenda con fronte á rúa María, pero existen viviendas ao patio traseiro que non se puideron visitar, polo que non se pode ver o deterioro do tellado que se indica no informe da Policía Local de data 21.08.2009, e tampouco pode apreciarse dende a rúa María núm.11 –propiedade á que tivo acceso a arquitecta municipal– polo que se tentará velo dende a planta segunda da rúa María, núm.9. Tendo en conta que os artigos 50 e 51 do P. X. O. M. de Mugardos obrigan aos propietarios de calquera clase de construcións a conservar todas as súas partes en estado de solidez, a fin de que non poidan comprometer a seguridade pública. Tendo en conta así mesmo, que os artigos 9 e 199 da Lei 9/2002, do 30 de decembro, de ordenación urbanística e protección do medio rural de Galicia, modificado pola Lei 15/2004, de 29 de decembro, regula o deber de conservación, indicando que os propietarios de toda clase de terreos, urbanizacións de iniciativa particular, edificacións e carteis deberán mantelos en condicións de funcionalidade, seguridade, salubridade, ornato público e habitabilidade segundo o seu destino, e de acordo coas normas de protección do medio ambiente, do patrimonio histórico e da rehabilitación. O Regulamento de disciplina urbanísitca no artigo 24 incide na mesma cuestión. Tendo en conta o anterior, e en tanto non se poda comprobar o estado do tellado, e sen prexuízo dunha segunda orde de execución ou incoacción de expediente de ruína, pola presente RESOLVO: Primeiro. –Incoar expediente de orde de execución por razóns de seguridade e salubridade a Dna. JAMES STEPHEN TIXELL LETRAN e D. EDUARDO ALEXIS OCETE BERTOLUCCI e esposa, como titulares catastrais do inmoble sito en r/ María, núm.7, referencia catastral 0326035NJ6102N, dándolles audiencia no expediente para que, no prazo de dez (10) días hábiles contados dende o día seguinte ao da notificación da presente resolución, formulen as alegacións e presenten os documentos e xustificantes que estimen pertinentes. Segundo. –Ordenar a Dna. JAMES STEPHEN TIXELL LETRAN e D. EDUARDO ALEXIS OCETE BERTOLUCCI e esposa, como titulares catastrais do inmoble sito en r/ María, núm.7, referencia catastral 0326035NJ6102N, para que no prazo de unha (1) semana contado dende o día seguinte ao da notificación da presente resolución, e como medida urxente e de seguridade e salubridade, proceda ao peche da porta e da ventá da planta baixa (con taboeiro, ou con fechaduras ou cadeados). Terceiro. –Apercibir a Dna. JAMES STEPHEN TIXELL LETRAN e D. EDUARDO ALEXIS OCETE BERTOLUCCI e esposa, de que transcorrido o citado prazo sinalado sen ter cumprimentado este requirimento, procederase á execución subsidiaria polo Concello e por conta dos interesados, segundo valoración das obras indicada no informe da arquitecta municipal arriba indicado, e que ascenden á cantidade de 80,20 €, incluíndo medios auxiliares e transporte e tratamento de residuos, e incoar o correspondente expediente disciplinario. Cuarto. –Notificar a presente resolución aos interesados no expediente.” Mugardos, 24 de marzo de 2010 O ALCALDE ACCTAL. Asdo. JOSE ANTONIO BOUZA REY